section_heading: Privatni život
paragraph_text: Uz težak početak koji ga je pratio dok je započinjao NBA karijeru, Biedriņš je američkoj javnosti bio poznat i po sudjelovanju u teškoj prometnoj nesreći kada je odlazio do dvorane Warriorsa, na domaću utakmicu, na autocesti 880 u Oaklandu. Njegov Porsche Cayenne Turbo totalno je uništen, dok je igrač prošao s manjim ozljedama te je proputio tu i sljedeću utakmicu. S pozitivne strane, Biedriņš je poznat po sudjelovanju u nekoliko dobrotvornih organizacija. Kao rookie bio je aktivan u humanitarnim programima njegova kluba te je servirao hranu siromašnim građanima na Dan zahvalnosti u kalifornijskom Danvilleu. Također, ugostio je siromašnu djecu na poluvremenu utakmice Golden State Warriors - Memphis Grizzlies. Posjetio je i ozlijeđene američke vojnike koji su se vratili iz Iraka u Nacionalnom medicinskom centru izvan Washingtona, kada je njegova momčad igrala protiv Wizardsa. Njegovo poznavanje engleskog jezika bilo je vrlo loše te je prilikom dolaska u SAD sam učio govoriti taj jezik tijekom šest mjeseci tijekom treninga u Los Angelesu tijekom Drafta za NBA 2004. godine.